Елегија

Елегија је првобитно представљала кратку песму испевану у дистиху. Стара је лирска врста настала још у античкој Грчкој. Дистих у ком је испевана назива се још и елегијски дистих.

Као што је и раније означавала и данас означава песму туге, сете, носталгије у којој песник жали за нечим што је неповратно прошло или изгубљено, као што су на пример, младост, детињство, одлазак из родног места, славна прошлост и друго.

Елегија је песма дубоких осећања, одликује је елегични меланхолични лирски тон, док њом доминира тема смрти. Изражава суочавање са трагичним околностима – елегично лирско ја не исказује безнађе, већ меланхолично мирење са судбином.

У српској књижевности појављује се средином 19. века у објективној лирици Јована Суботића, Лукијана Мушицког, Јована Стерије Поповића, а касније код Војислава Илића. Теме су махом биле везане за проблеме нације, историје и друштва. Најпознатије су елегије Бранка Радичевића „Кад млидијах умрети” и „Јадна драга”, Јована Јовановића Змаја „Ђулићи увеоци”, Ђуре Јакшића “На липару”, „Вече“, Лазе Костића „Еј пусто море”, Војислава Илића „Исповест”, Десанке Максимовић „Априлска елегија”, Алексе Шантића „Претпразничко вече” и многе друге.

**СТИХ**  
  
**Стих** је основна ритмичка целина у песми, која заузима један ред. Стих се састоји из два **полустиха**, полустихове чине **стопе**или **акценатске целине**. (о томе више у наредном периоду)  
  
*Хајде* | *девојко* ‖ *у нашу* | *земљу*,  
  
*﻿﻿Наша је* | *земља* ‖ вична | *обична*.﻿﻿﻿  
  
 стопа      цезура      пол﻿устих     (пратите боје и биће вам јасно шта је шта)  
  
**Врсте стиха**  
  
Врста стиха одређује се на основу броја слогова у стиху.  
  
У народној поезији постоје два најраширенија стиха: **﻿епски десетерац﻿** – има сталну цезуру после четвртог слога (4+6) и **﻿лирски десетерац﻿** – има сталну цезуру после петог слога (5+5). У бугарштицама јавља се стих од петнаест или шеснаест  слогова са цезуром после седмог, односно осмог слога.  
  
Поред овога чести су стихови осмерац, шестерац, дванаестерац и др.  
  
У уметничкој књижевности постоји већа разноврсност стихова. Употребљавају се: епски и лирски десетерац, осмерац, седмерац, деветерац, једанаестерац итд.  
  
Посебну врсту стиха представљају **хексаметар** – стих од шест стопа са цезуром после шестог, седмог или осмог слога и **александринац** – стих од дванаест слогова са цезуром после шестог слога и двоструком римом (у средини и на крају стиха).  
  
**Слободан стих** је неједнаке дужине и без риме.

**СТРОФА**  
  
**Строфа**представља два стиха или више стихова уједињених истом ритмичком организацијом.  
  
Врсте строфе: **дистих** (строфа од два стиха), **терцет** (строфа од три стиха), **катрен** (строфа од четири стиха), **квинта** (строфа од пет стихова), **секстина** (строфа од шест стихова), **септима** (строфа од седам стихова), **октава** (строфа од осам стихова), **нона** (строфа од девет стихова), **децима** (строфа од десет стихова).  
  
Посебна врста строфе је **оњегинска строфа**, која се састоји од 14 стихова са карактеристичним распоредом риме. У овој строфи написан је роман у стиху *Евгеније Оњегин* Александра Сергејевича Пушкина.

**ОПКОРАЧЕЊЕ**  
  
**Опкорачење**је када се синтаксичка целина не завршава у једном стиху, него се преноси у други стих:  
  
*Згурена на снегу, сеоска капела*  
*зебе усред гробља. Небеса су бела...*  
  
или се преноси из последњег стиха једне строфе у први стих следеће строфе:  
  
*Над шедрваном лептири се гоне*  
*и сјајне капи са безброј рубина*  
*расипају се, док полако тоне*  
  
*јесење сунце... И ко са висина*  
*оловни облак по души ми паде,*  
*најцрњи покров бола и горчина.*

**РИМА**  
  
**Рима (слик)** представља гласовно подударање речи на крају двају стихова почињући од наглашеног вокала последнје речи у стиху па до краја те речи.  
  
**Врсте риме**  
  
**По квалитету** рима је **правилна** ако се гласовно подударају сви гласови, **чиста** је ако се и акценат поклапа (тáма – сáма), **нечиста** је ако су акценти различити (дан – сан), **богата** је ако подударање почиње и пре наглашеног вокала (сребра – ребра).   
  
**По роду** рима може бити: **мушка** (ако је подударање у једном слогу), **женска** (ако је подударање у два слога) и **дактилска** (ако је подударање у три слога).  
  
**Према дистрибуцији**, односно редном броју стихова који се римују рима може бити: **парна** (aabb), **укрштена** (abab), **обгрљена** (abba), **нагомилана** (aaaa) и **преплетена** (abc abc).  
  
Рима је **отворена** ако се завршава отвореним слогом (на самогласник) и **затворена** ако се завршава затвореним слогом (на сугласник).  
  
**Леонинска рима** је она која се остварује у средини и на крају речи једног стиха: Дође доба | да идем у гроба.  
  
**Бели стих** је стих који се не римује.

Задатак: Све ово преписати у свеску!

<https://www.youtube.com/playlist?list=PL0C8un63omWizAxeHD3eLHXwdzbgX9YwL> овај линк је од посебне важности за нашу наставу на даљину. Баците поглед! Даље инструкције следе!